
Comemorare. Cântecele Rezistenței. Cuvântul supravietuitorilor. Retragerea cu torte 
Eveniment al societății civile dedicat luptătorilor anticomuniști martirizati în lagăre și închisori 


14-15 MAI 1948. 75 de ani de la cele mai mari arestări din istoria 
Românie 


Via Buciumul: 


14-15 MAI 1948. 75 de ani de la cele mai mari arestări din istoria României. Va aşteptăm azi la ora 18,30, în 
Piaţa Revoluţiei (scuarul din jurul statuii lui Iuliu Maniu), la manifestarea dedicată Zilei Naţionale de 


Comemorare a Martirilor din Temnitele Comuniste (cf Legii 127/2017). 


În noaptea de 14 spre 15 mai 1948 a avut loc unul din cele mai dramatice evenimente din istoria 


contemporană a României. 


În acea noapte, au fost arestaţi, în întreaga ţară, mii de tineri. Unii cercetători avansează cifra de peste 
15000, iar cei mai sceptici doar pe aceea de 7000. Cert este că o mare parte a lor au fost studenţi. Şi nu orice 


fel de studenţi, ci unii dintre cei mai străluciți. 


Cei mai multi dintre ei aveau să iasă pe porţile închisorilor, imbatraniti, cu vieţile distruse şi idealurile 
îngropate, abia în anul 1964. Dar o mare parte au rămas acolo, în uriaşa hecatombă, nestiuti, fără cruci şi 


fără candele, în gropile din preajma închisorilor şi lagărelor comuniste. 


„Nu victime, ci luptători!” 

Cei mai multi dintre fostii detinuti politici pe care i-am cunoscut ne-au atras atentia asupra acestui aspect: 
„Noi nu ne considerăm victime ale comunismului. Nu! Noi am fost luptători! Si, fiind învinşi de un duşman 
a cărui forţă am subestimat-o, am suportat supliciile destinate prizonierilor săi. Dar eram conştienţi, ne 
asumasem şi această variantă...” Nu am văzut la aceşti oameni tânguiri, nici plăcerea de a li se plânge de 


milă. 


Unii analişti ai acelor evenimente au afirmat că tinerii scäpati de valul de arestări din acea noapte ar fi 
îngroşat rândurile grupărilor de rezistenţă armată din Carpaţi siliţi de situaţia fără ieşire a vieţii în 
ilegalitate. Un fel de singură opţiune, preferabilă schingiuirilor şi morţii lente în mediul imund al 
închisorilor. Nimic mai fals! Nu negăm că au existat şi cazuri în care decizia plecării în munţi a fost luată sub 
imperiul tăvălugului de la 15 mai 1948. Dar realitatea este că majoritatea celor vizati de uriaşa razie făceau 
parte din organizaţii studenţeşti de rezistenţă, al căror plan final era acela al luptei armate în regiunile 
carpatice. Majoritatea lor gravitau în jurul unor nuclee care încă din 1944-45 constituiseră depozite de 
armament şi provizii în centre de rezistenţă precum acelea de pe vârful Uturea (Bacău), din Munţii 


Făgăraşului ori din codrul Fetea (Mureş). 


Ion Gavrilă Ogoranu relatează în cartea sa că în toate centrele studenţeşti, mii de studenţi aşteptau un 
semnal pentru a se urca în munți şi a pune mâna pe armele din depozite. Nerăbdători ca un reflex al 
tinereţii, ei au fost permanent temporizati de factorul politic de la conducerea rezistenţei. Se aştepta 
declanşarea unei conflagrații între occident şi Uniunea Sovietică. Tensiunea noului război rece era maxima 
iar un nou război mondial părea iminent. Acela era momentul în care gherilelele anticomuniste din Carpaţi 
aveau să izbucnească, lovind din spatele frontului comunismul. Dar intervenţia occidentală a rămas o iluzie 
amarnic plătită de zeci de mii de oameni. „Să ardem ca o flacără, măcar, dacă nu putem învinge!”, ceruseră 
de atîtea ori tinerii anticomuniști. „Să nu murim cu o clipă înainte de a fi nevoie de noi”, era răspunsul celor 
mai în vârstă. Calculul politic s-a dovedit greşit. La 15 mai 1948, peste 90% din aceşti tineri au fost capturați 


de forţele represiunii comuniste. 


Noaptea Sfântului Bartolomeu în variantă comunistă 


Astăzi se ştie cu certitudine că toţi comandanții unităţilor Sigurantei se aflau în posesia unui plic sigilat, pe 
care aveau consemnul de a-l deschide atunci când vor primi un anumit indicativ. Erau listele cu domiciliile 


tuturor celor aflaţi în evidenţele poliţiei politice ca fiind implicaţi în activităţi de rezistenţă. 


Oricum, este arhivele Securităţii certifică faptul că operaţiunea fusese organizată cu luni de zile înainte. 
Nistor Chioreanu îşi aminteşte în memoriile sale impresia teribilă pe care le-a creat-o minutiozitatea cu care 
fuseseră puse la punct arestările, faptul că fuseseră cunoscute toate gazdele, chiar şi cele ocazionale, fapt ce 
făcuse ca puţini din cei vizati să scape nearestati. 

În baza Ordinului nr. 5 al lui Teohari Georgescu din 13 mai 1948, în noaptea de 14 spre 15 mai 1948, la 
aceeasi ora, actiunea se declanseazä concomitent in toate orasele tarii. Traian Popescu-Maca isi amintea 
despre acea noapte: ,s-au alcätuit echipe speciale formate din trei persoane. Seful echipei era de regula 
agent al Sigurantei Statului, organism inca in functiune. El a primit un plic inchis continand adresele celor 


care urmau să fie arestaţi, dar nu avea voie să-l deschidă înainte de plecare”. 
Factorul surpriză a făcut ca legionarii să nu aibă timp să se ascundă la rude sau prieteni. 


Părintele Gheorghe Calciu, pe atunci student la Medicină, nota în nişte însemnări confiscate ulterior de 
Securitate: „Arestările au început în ziua de 15 mai. Era o acţiune masivă, spectaculoasă, desfăşurată pe 
întreaga ţară şi după un plan minuţios stabilit. Teohari Georgescu, ministrul de Interne şi Ana Pauker şi-au 
calculat lovitura cu sânge rece. Securitatea intocmise vreme de peste trei ani dosarele tuturor grupărilor care 
proliferau în tara şi al tuturor indivizilor periculosi [...] Comuniştii, care fuseseră o simplă fracțiune a 
Internaționalei comuniste, suplineau lipsa totală de popularitate prin forţă şi violenţă. Nici nu exista alta 
cale [...]. Teohari Georgescu şi consilierii lui s-au servit de vechea poliţie, care deţinea şi informaţiile despre 
Mişcarea Legionară, dar şi unele date compromiţătoare despre membrii Partidului Comunist, date care 
puteau fi folosite la nevoie împotriva oricui”. 

A doua zi, intrările tuturor facultăţilor erau înconjurate de efective mari de agenţi şi militari, care legitimau 


şi arestau pe cei căutaţi, pe baza unor liste. 


În toate facultăţile s-au distins cu acest prilej studenţi care s-au făcut unelte ale comuniştilor, conducând, cu 
lista în mână prin camerele căminelor , pe agenţii siguranţei şi indicând acestora care sunt studenţii vizati. 
Aceste secături umane au făcut, fără excepţie, carieră în anii care au urmat. Din rândurile lor s-au ridicat 
profesorii universitari, cercetătorii, academicienii, care au spălat creierele a generaţii de tineri şi au murdărit 
prin laşitatea lor prestigiul instituţiilor de cultură ale României. Numele acestor nemernici vor trebui făcute 
publice — unii dintre ei mai trăiesc astăzi în onoruri — pentru a fi blestemate de români şi a rămâne veşnic în 


cartea ruşinii acestui popor. 
Colaborări cu serviciile secrete americane 


Este bine de ştiut că arestările din 14-15 mai 1948 au survenit abia după ce comuniştii lichidaseră cele 2 
partide istorice — PNT şi PNL. Acestea fuseseră decapitate succesiv, în 1947, după ce cu un an înainte 
comuniştii câştigaseră alegerile prin cea mai mare fraudă electorală din istoria României, desfăşurată sub 


protecţia trupelor de ocupaţie sovietice. 


În primăvara lui 1945, Ministerul de Interne preluat de comunistul Teohari Georgescu şi subordonat 


integral Moscovei prin cadre NKVD precum Nicolschi (Boris Grunberg) şi Gheorghe Pintilie (Pantiuşa 

Bodnarenko), procedase la capturarea lui Nicolae Petrascu si a colaboratorilor säi apropiati. Petrascu fusese 
trimis in tara de Horia Sima si investit ca lider al legionarilor din România, in scopul reorganizärii Miscärii 
Legionare. El era secondat de Nicolae Petrascu si Vicä Negulescu. Mii de legionari refugiati in munti dupa 
ocuparea ţării de către sovietici se aflau la limita supravieturii, iar alte mii fuseseră adunaţi in lagăre de 
concentrare. Cu toate acestea, comuniştii se temeau de triere. Buna lor organizare, disciplina şi doctrina 
total anticomunistă făceau din ei cei mai redutabili duşmani ai URSS. Comuniştii se aflau într-o perioadă a 
consolidării puterii şi lărgirii organizaţiilor teritoriale, şi nu doreau o confruntare cu Garda de Fier, aceasta 
fiind singura grupare ce considera contraofensiva de tip armat ca singura eficientă în lupta împotriva 


mişcării comuniste. 


Presat de perspectiva unei deportări masive a legionarilor în Siberia, vehiculată de anumite cercuri 
comuniste, dar şi de situaţia fără ieşire a miilor de oameni aflaţi în clandestinitate, Petraşcu avea să accepte 
un pact de neagresiune cu Ministerul de Interne, emițând o circulară prin care cerea legionarilor să nu se 
implice în lupta politică. Revenirea legionarilor la casele lor şi scutirea de noi represalii era plătită cu 


încetarea practic a activităţii Mişcării. 


Dar contactele stabilite în occident de Horia Sima cu autorităţile franco-anglo-americane, imediat după 
capitularea Germaniei, au impus necesitatea reluării activităţii legionarilor din ţară în 1947 şi implicarea lor 
în acţiuni îndreptate împotriva guvernării comuniste. Una din cele mai importante activităţi în acest sens a 
fost constituirea unor structuri de spionaj. Organizată şi dotată după modelul oricărui serviciu de informaţii, 
reţeaua întinsă la nivelul întregii ţări transmitea cu regularitate, prin curieri ce tranzitau clandestin 
frontierele, date cu privire la situaţia economică, politică, a forţelor armate sovietice şi stării de spirit a 


populaţiei. 


Din informaţii provenind atât de la informatori locali, cât şi de la cârtitele KGB infiltrate în serviciile secrete 
americane (rețeaua Kim Philby), regimul de la Bucuresti a fost avizat asupra acestor operaţiuni. Acesta a fost 
principalul pretext al lui Teohari Georgescu în ruperea pactului de neagresiune din 1945 şi pregătirea 


operaţiunilor din 15 mai 1948. 


Cei arestaţi au fost supuşi unor metode de tortură îngrozitoare, pentru a divulga informaţiile pe care 
Ministerul de Interne nu le cunoştea încă. Mulţi au murit în anchetă în săptămânile care au urmat. Amintim 
printre aceştia pe: Constantin Buliman strivit la închisoarea Suceava, Ion Crişan la Siguranţa din Cluj, 


Ecaterina Gata torturată, violată şi aruncată pe fereastra Ministerului de Interne, la Bucuresti. 


Arestările au continuat luni la rând, zi de zi şi noapte de noapte. Erau căutaţi pe de o parte cei scäpati pe 15 
mai, iar pe de altă parte alte mii de români — gazde, sprijinitori, simpatizanți ai celor din rezistenţă, divulgati 
în urma inimaginabilelor torturi de la cei deja arestaţi. 

Un şir interminabil de procese aveau să umple paginile ziarelor comuniste. Presa relata judecarea şi 
condamnarea tot mai multe loturi, în special de studenţi, descriind pe larg planurile prin care aceştia îşi 


propuseseră să contracareze bolşevizarea ţării. 


Pentru cei arestaţi în acele zile, au urmat ani lungi de chinuri în universul concentrationar comunist. Supusi 
la un regim de exterminare, iar în anumite perioade la procese de reeducare care vizau anihilarea psihică ori 
compromiterea lor, cei mai multi au avut o atitudine demnă, suportând privatiunile şi umilintele, 
mărturisind valorile creştine şi naţionale, dovedind o etică superioară prin atitudinea faţă de semenii lor 


căzuţi în nenorocire, în acele condiţii în care teroarea îl transformă pe om în fiară. 


Unii dintre ei s-au distins ca adevăraţi sfinţi ai închisorilor, rămânând în memoria camarazilor lor prin 
dragostea si resemnarea luminoasă cu care în care au înţeles să-şi sfârşească zilele, fiind cinstiţi de milioane 


de credincioşi din întreaga ţară dar şi pe alte meleaguri ale lumii. 


O mare parte a celor intraţi în 1948 în închisori, au fost eliberaţi abia în 1964, prin câteva decrete date ca 
urmare a presiunilor lumii occidentale asupra regimului comunist. Iesiti cärunti din închisori într-o 
societate care nu-i voia, izolaţi şi discriminați permanent, aceşti strigoi ai lumii vechi scäpati în iadul noii 
orânduiri socialiste au găsit puterea de a-şi întemeia familii, de a-şi termina studiile şi a se dărui fiecare 
profesiei alese. Evenimentele din decembrie 1989 îi găseau, anonimi, în rândul sutelor de mii de români ce 
strigau „Libertate!” şi „Jos Comunismul!”, iar în Piaţa Universităţii din 1990 au avut un rol covârşitor. Erau 
zeci de mii. Astăzi mai sunt foarte puţini, decimati pe zi ce trece de bătrâneţe, de sechelele detenţiei, dar 
purtând în suflete lumina idealului unei societăţi drepte, întemeiate pe valorile Evangheliei şi pe frumosul 


tradiţiilor strămoşeşti. 


Se sting în aceste zile ultimii protagonişti ai încleştării cu Antihristul, rostindu-şi aceeaşi şi aceeaşi deviză 


purtată în lupte şi în închisori: “Mamă Tara, iartă-ne că am îndrăznit să luptăm şi să murim pentru tine!” 

